CELEX: 62021CN0517
Language: ro
Date: 2021-08-20 00:00:00
Title: Cauza C-517/21: Cerere de decizie preliminară introdusă de Landesgericht Korneuburg (Austria) la 20 august 2021 – Laudamotion GmbH/TG, QN, AirHelp Germany GmbH

22.11.2021   
            
            
               RO
            
            
               Jurnalul Oficial al Uniunii Europene
            
            
               C 471/27
            
         
      Cerere de decizie preliminară introdusă de Landesgericht Korneuburg (Austria) la 20 august 2021 – Laudamotion GmbH/TG, QN, AirHelp Germany GmbH
      (Cauza C-517/21)
      (2021/C 471/34)
      Limba de procedură: germana
      
         Instanța de trimitere
      
      Landesgericht Korneuburg
      
         Părțile din procedura principală
      
      
         Reclamantă: Laudamotion GmbH
      
         Pârâți: TG, QN, AirHelp Germany GmbH
      
         Întrebările preliminare
      
      
                  1)
               
               
                  Articolul 3 alineatul (2) litera (a) din Regulamentul (CE) nr. 261/2004 (1) trebuie să fie interpretat în sensul că acest regulament se aplică unui pasager care se înregistrează online, dar care nu se prezintă personal la ghișeul de înregistrare conform orarului indicat în această dispoziție?
               
            
                  2)
               
               
                  Având în vedere Hotărârea Sturgeon și alții (2), articolul 5 coroborat cu articolul 7 din Regulamentul nr. 261/2004 trebuie să fie interpretat în sensul că, în ipoteza în care operatorul efectiv de transport aerian nu este în măsură să se degreveze în sensul articolului 5 alineatul (3) din acest regulament, pasagerul aerian are dreptul la o compensație atunci când:
                  
                              —
                           
                           
                              zborul a avut o întârziere de cel puțin trei ore la destinația finală,
                           
                        
                              —
                           
                           
                              încă înainte de îmbarcare, era clar că acest zbor va ajunge la destinația finală cu o întârziere de cel puțin trei ore și
                           
                        
                              —
                           
                           
                              pasagerul nu se prezintă personal la îmbarcarea pentru zborul respectiv?
                           
                        În cazul unui răspuns afirmativ la [a doua] întrebare:
               
            
                  3)
               
               
                  Acest lucru este valabil și în cazul în care, fără participarea operatorului efectiv de transport aerian, pasagerul efectuează o rezervare la un zbor alternativ, cu care ajunge pe un alt aeroport, care deservește aceeași aglomerație urbană sau regiune [articolul 8 alineatul (3) din Regulamentul nr. 261/2004] precum zborul rezervat inițial, numai cu puțin timp mai târziu decât ar fi ajuns conform programului la destinația finală a zborului rezervat inițial?
                  În cazul unui răspuns afirmativ la [a doua] întrebare:
               
            
                  4)
               
               
                  Acest lucru este valabil și în cazul în care, pe baza cererii sale, pasagerul este redirecționat de operatorul efectiv de transport aerian la un zbor alternativ, cu care ajunge la destinația finală, deși mai devreme decât ar fi ajuns cu zborul întârziat rezervat inițial, însă mai târziu decât ar fi ajuns conform programului cu zborul rezervat inițial (zborul pe care a fost redirecționat pasagerul neavând, la rândul său, o „întârziere prelungită”)?
               
            
         (1)  Regulamentul (CE) al Parlamentului European și al Consiliului din 11 februarie 2004 de stabilire a unor norme comune în materie de compensare și de asistență a pasagerilor în eventualitatea refuzului la îmbarcare și anulării sau întârzierii prelungite a zborurilor și de abrogare a Regulamentului (CEE) nr. 295/91 (JO 2004, L 46, p. 1, Ediție specială, 07/vol. 12, p. 218).
      
         (2)  Hotărârea din 19 noiembrie 2009 (C-402/07 și C-432/07, EU:C:2009:716).